‘તો તો ભલા માણસ તારી હાલત પણ મારા જેવી જ છે. મારું પણ કોઈ ગામ નથી કે, કોઈ સગાંસંબંધી નથી. તું યાચક છો તો હું વૈરાગી છું. બસ એટલો ફરક છે. છેવટે સત્ય એ છે કે આપણે બંને માનવ છીએ. હું પણ તારી જેમ ગામે ગામ ભટક્યો છું. પણ હવે અહીં આવી રોકાઈ ગયો છું. સામેનું વૃક્ષ મને ફળો આપી દે છે. પાણી માટે નજીકમાં એક ઝરણું વહે છે. રહેવા માટે આ ગુફા મળી ગઈ છે. અહીં કોઈ દુઃખ કે ભય જેવું નથી. ધ્યાન કરવામાં કોઈ અડચણ આવતી નથી.’